CELEX: 62019TN0629
Language: et
Date: 2019-09-20 00:00:00
Title: kohtuasi T-629/19: 20. septembril 2019 esitatud hagi – L. Oliva Torras versus EUIPO – Mecánica del Frío (Liitmikud sõidukitele)

25.11.2019   
            
            
               ET
            
            
               Euroopa Liidu Teataja
            
            
               C 399/77
            
         
      20. septembril 2019 esitatud hagi – L. Oliva Torras versus EUIPO – Mecánica del Frío (Liitmikud sõidukitele)
      (kohtuasi T-629/19)
      (2019/C 399/96)
      Hagiavalduse keel: hispaania
      
         Pooled
      
      
         Hageja: L. Oliva Torras, SA (Manresa, Hispaania) (esindaja: advokaat E. Sugrañes Coca)
      
         Kostja: Euroopa Liidu Intellektuaalomandi Amet (EUIPO)
      
         Teine pool apellatsioonikoja menetluses: Mecánica del Frío, SL (Cornellá de Llobregat, Hispaania)
      
         Andmed EUIPO menetluse kohta
      
      
         Vaidlusaluse disainilahenduse omanik: teine pool apellatsioonikoja menetluses
      
         Vaidlusalune disainilahendus: ühenduse disainilahendus (Sõidukite liitmikud) – ühenduse disainilahendus nr 2217 588-0004
      
         Vaidlustatud otsus: EUIPO kolmanda apellatsioonikoja 10. juuli 2019. aasta otsus asjas R 1399/2017-3
      
         Nõuded
      
      Hageja palub Üldkohtul:
      
                  —
               
               
                  Kehtetuks tunnistamise alus: palutakse kinnitada apellatsioonikoja järeldusi selles küsimuses ja lugeda kehtetuks tunnistamise taotlus esitatuks ELi disainilahenduse kehtetuks tunnistamise aluste esinemise tõttu määruse nr 6/2002 „kaitsekõlblikkust“ käsitlevate artiklite 4–9 puhul.
               
            
                  —
               
               
                  Varemkasutamine, millel põhinevad uuenduslikkuse ja eripärasuse puudumise väited: tühistamisosakonna ja apellatsioonikoja poolt läbiviidud võrdlus, mis toimus ainuüksi pildi A alusel (kataloogi render), on väär ning palutakse, et võrreldaks, võttes arvesse kõiki esitatud tõendeid ja käesoleva juhtumi eripära.
               
            
                  —
               
               
                  Sisuline küsimus: ELi registreeritud disainilahenduse uuenduslikkuse puudumine. Palutakse tunnistada disainilahendus kehtetuks, sest see on hageja turustatava disainilahendusega pea-aegu identne ning kujutab seega endast imitatsiooni, mis on viimasega praktiliselt identne ja milleks puudub hageja luba. Seetõttu ei ole ELi registreeritud disainilahendus uuenduslik, mis on aga vajalik kaitse saamiseks ELi disainilahenduse registreerimise teel.
               
            
                  —
               
               
                  Sisuline küsimus: ELi registreeritud disainilahenduse eripärasuse puudumine. Palutakse tunnistada vaidlustatud disainilahendus kehtetuks, sest see ei ole eripärane võrreldes disainilahendustega, mille on varem avaldanud L. Oliva Torras, S.A, võttes arvesse, et loominguline vabadus on piiratud tehnilise otstarbe tõttu, mis on osal, mis monteeritakse erilist tüüpi sõidukimootorisse; informeeritud kasutaja tunnuseid ja võrreldavate osade sarnasusi.
               
            
                  —
               
               
                  Sisuline küsimus: ELi registreeritud disainilahenduse kaitse erandite esinemine vastavalt määruse nr 6/2002 artiklile 8. Palutakse tunnistada vaidlustatud disainilahendus kehtetuks, sest see on vastuolus artikli 8 lõigetes 1 ja 2 ette nähtud keeluga, sest disainilahenduse välimus on tingitud üksnes selle tehnilisest otstarbest, ning tunnistada see kehtetuks ka seetõttu, et see on vastuolus määruse nr 6/2002 artiklis 4 ette nähtud absoluutse keeluga, kuivõrd tegemist on mitmeosalise toote osaga.
               
            
                  —
               
               
                  Sisuline küsimus: vastuolu määruse nr 6/2002 artikliga 9. Palutakse kinnitada apellatsioonikoja otsust selles küsimuses.
               
            
                  —
               
               
                  Kooskõlas Üldkohtu kodukorra artikli 134 „Kohtukulude jaotamise üldreeglid“ lõikega 1 palutakse mõista kohtukulud välja kohtuvaidluse kaotanud poolelt, kui vastaspool on seda nõudnud.
               
            
                  —
               
               
                  Hageja palub vastavalt Üldkohtu kodukorra artiklile 68 liita käesolev kohtuasi kohtuasjaga T-100/19, mille puhul hageja taotles suulise osa avaldamist ja mis on juba menetluses. Samas artiklis 68 on sätestatud, et mitu sama esemega kohtuasja võib kohus omal algatusel või kohtuasja poole taotlusel igal ajal nende seotuse tõttu liita menetluse kirjaliku või suulise osa või kohtuotsuse huvides.
               
            
         Väide
      
      Nõukogu määruse (EÜ) nr 6/2002 artiklite 4–9 ja 61 rikkumine.